Μαρία (ταινία, 2024)

Μαρία () είναι ο τίτλος μιας βιογραφικής δραματικής ταινίας αμερικανικής, γερμανικής, ιταλικής και χιλιανής παραγωγής του 2024 σε σκηνοθεσία του Πάμπλο Λαραΐν και σενάριο του Στίβεν Νάιτ. Τον πρωταγωνιστικό ρόλο ενσαρκώνει η Αντζελίνα Τζολί και το καστ συμπληρώνουν οι Πιερφρανσέσκο Φαβίνο, Άλμπα Ρορβάκερ, Χαλούκ Μπιλγκινέρ και Κόντι Σμιτ-Μακφί. Πρόκειται για την τρίτη και τελευταία ταινία της τριλογίας του Λαραΐν με σημαντικές γυναίκες του 20ού αιώνα, διαδεχόμενη τις Τζάκι (2016) και Σπένσερ (2021).

Η πρεμιέρα της ταινίας έγινε στο 81o Διεθνές Φεστιβάλ Κινηματογράφου της Βενετίας στις 29 Αυγούστου του 2024, όπου διεκδίκησε τον Χρυσό Λέοντα και έλαβε θετικές αξιολογήσεις από τους κριτικούς, οι οποίοι επαίνεσαν ιδιαίτερα την ερμηνεία της Τζολί. Η κυκλοφορία της ξεκίνησε σε επιλεγμένους κινηματογράφους των Ηνωμένων Πολιτειών στις 27 Νοεμβρίου, πριν τη διάθεσή της στο Netflix στις 11 Δεκεμβρίου. Τον επόμενο χρόνο, αναμένεται η κυκλοφορία της στην Ιταλία την 1η Ιανουαρίου από τη 01 Distribution και στη Γερμανία στις 6 Φεβρουαρίου από τη StudioCanal. Η ελληνική προβολή ξεκίνησε στις 5 Δεκεμβρίου του 2024.

 Υπόθεση 
Η Μαρία Κάλλας, η σπουδαιότερη λυρική τραγουδίστρια που γνώρισε η ανθρωπότητα, διανύει την τελευταία της περίοδο εν ζωή, στο Παρίσι της δεκαετίας του 1970, προσπαθώντας να επαναπροσδιορίσει την ταυτότητά της και τη ζωή της εν γένει.

 Διανομή ρόλων 

 Αντζελίνα Τζολί ως Μαρία Κάλλας
 Αγγελίνα Παπαδοπούλου ως νεαρή Μαρία
 Πιερφρανσέσκο Φαβίνο ως Φερούτσιο
 Άλμπα Ρορβάκερ ως Μπρούνα
 Χαλούκ Μπιλγκινέρ ως Αριστοτέλης Ωνάσης
 Κόντι Σμιτ-Μακφί ως Μάντραξ
 Βαλέρια Γκολίνο ως Υακίνθη Κάλλας
 Αλεσάντρο Μπρεσανέλο ως Τζοβάνι Μπατίστα Μενεγκίνι
 Λυδία Κονιόρδου ως Ευαγγελία Καλογεροπούλου (μητέρα Μαρίας και Υακίνθης)
 Ερωφίλη Παναγιωταρέα ως νεαρή Υακίνθη Κάλλας 

 Παραπομπές 

 Εξωτερικοί σύνδεσμοι 

Κατηγορία:Ταινίες του 2024
Κατηγορία:Αμερικανικές ταινίες της δεκαετίας 2020
Κατηγορία:Ιταλικές ταινίες της δεκαετίας 2020
Κατηγορία:Χιλιανές ταινίες
Κατηγορία:Γερμανικές ταινίες
Κατηγορία:Αγγλόφωνες ταινίες
Κατηγορία:Ελληνόφωνες ταινίες
Κατηγορία:Αμερικανικές βιογραφικές ταινίες
Κατηγορία:Μαρία Κάλλας